இந்த அறிவியல் தேர்ச்சியின் பலத்தில் அவர் சோதனை முயற்சிகளாக படைத்த ‘நரகம் ‘, ‘பச்சையம் ‘ ‘வரும்போகும் ‘ போன்ற நீண்ட கவிதைகள் ஆங்கில கவிதைகளின் குரலையும் தமிழ் மரபின் அடையாளங்களையும் பிரக்ஞையுடன் உபயோகப்படுத்தி ஒரு புதிய வடிவத்தை தமிழுக்கு தந்த முயற்சிகள். நவீனமாகிவரும் வாழ்க்கை சூழல்கள், கலாசார மாற்றங்களை சரிவர புரிந்து கொள்ள முடியாமல், தள்ளவும் முடியாமல் அள்ளவும் முடியாமல் அவதிப்படும் பாமர மனிதனின் பாலுணர்வு சார்ந்த உளவியல் பிரச்னைகள், வாழ்க்கையை நுனிப்புல் மேயும் தமிழ் சமுதாயப் பான்மைகள் இவைகள் தான் கவிஞர் மணியின் கவிதைகளுக்கு ஆதாரமான கருப்பொருள் என்பது என் கிரகிப்பு.